Westgate Las Vegas

Westgate Las Vegas (v minulosti The International Hotel) je hotel, kasíno a luxusný rezort v meste Winchester v Nevade v Spojených štátoch. Westgate má 2 956 izieb a 305 apartmánov. Vedľa hotelového komplexu sa nachádza viacero kongresových centier. História Začiatky stavby sa datujú do roku 1967, keď bol kúpený areál o 60 akrov. Pozemok stál okolo 5 miliónov dolárov a výstavba jedného z prvých mega rezortov v meste, ktorý mal 30 poschodí a mal viac ako 1500 izieb stála vyše 50 miliónov dolárov. Westgate, rezort vytvorený developerom z Las Vegas Kirkom Kerkorianom, bol otvorený ako International Hotel 2. júla 1969. V 70. a 80. rokoch bol hotel začne rozšírený o dostavané krídla budovy. 10. februára 1981 došlo v hoteli k požiaru, pri ktorom zomrelo osem ľudí. Slávu si hotel získal aj vďaka mnohým vystúpeniam Elvisa Presleyho v 70. rokoch. Diamanty sú večné V bondovke Diamanty sú večné (1971) so Seanom Connerym sa Westgate Las Vegas volal The Whyte House. Vo filme ho vlastnil miliardár Willard Whyte. Pre potreby filmu bola exteriérová časť budovy zväčšená za pomoci filmových efektov. Galéria Referencie Iné projekty Commons ponúka multimediálne súbory na tému Westgate Las Vegas Externé odkazy Oficiálny web